Julisteessa Vieraileva -teoksen kansikuva, jossa punaista taustaa vasten näkyy flyygeli lintuperspektiivistä sekä kaksi naisen hahmoa sen kummankin puolin. Toisella puolella julistetta on kuva kirjailija Ulla Von Weissenbergistä.
Vieraileva Solisti on romaani vaaralliset mittasuhteet saavasta kunnianhimosta.
Kirjailijavierailu: Ulla Von Weissenberg - Vieraileva solisti
Syyskuussa 2025 esikoisromaaninsa Vieraileva solisti julkaissut kirjailija Ulla von Weissenberg saapuu kirjailijavierailulle torstaina 9.4.2026 klo 18.30-19.30. Weissenbergiä haastattelee psykoanalyytikko Joachim von Weissenberg. Vieraileva solisti on romaani vaaralliset mittasuhteet saavasta kunnianhimosta, perhesuhteista ja sukupolvien yli siirtyvästä yrityksestä korjata itsetunnon syviä ongelmia. Pianistihaaveissaan pettynyt Eeva tunnistaa pienessä Annikassa lupaavia taipumuksia. Annika aloittaa pianonsoitonopiskelun lahjakkaiden lasten ryhmässä, ja on selvää, että niin äidille kuin tyttärellekin kelpaa vain täydellinen. Eeva elää Annikan soiton kautta, toisinaan raja itsen ja tyttären väliltä katoaa. Oman epäonnistumisen aiheuttamat tunteet siirtyvät ruumiin kannettaviksi. Vieressä pikkusisko Laura oppii ennakoimaan perheenjäsenten arvaamattomia mielenliikkeitä ja haaveilee elämästä mahdollisimman kaukana kotoa. Ulla von Weissenberg työskentelee psykoanalyyttisenä psykoterapeuttina. Hän on opiskellut kirjoittamista Kriittisessä Korkeakoulussa. Kuvat: Kansi: Iiris Kallunki Ulla von Weissenbergin valokuva © Ari Haimi
Författarbesök -på finska
Author visit - event held in Finnish